ندا فاضلی

ندا فاضلی اردو کے مشہور شاعر، فلمی گیت کار اور مکالمہ نگار گذرے۔ ان کا پورا نام مقتدا حسن ندا فاضلی ہے۔ لیکن ندا فاضلی کے نام سے مشہور ہوئے۔ ان کی پیدائش 12 اکتوبر، 1938ء کو دہلی میں ہوئی۔

 ابتدائی زندگی 
ندا فاضلی دہلی میں پیدا ہوئے۔گوالیارمیں تعلیم پائی۔ ان کے والد ایک شاعر تھے۔ تقسیم کے بعد ان کے والدین اور خاندان کے افراد پاکستان چلے گئے، لیکن فاضلی بھارت ہی میں رہ گئے۔

 پیشہ ورانہ زندگی 
تصغیر|مشہور اردو شاعر ندا فاضلی 28 جنوری،2014ء کو چندی گڑھ میں منعقدہ جشنِ ہریانہ میں نظم سناتے ہوئے
بچپن میں ہندو مندر سے ایک بھجن کی آواز سنی اور شاعری کی طرف مرغوب ہوئے۔ انسانیت پر انھوں نے شاعری کی
اس دور میں مرزا اسداللہ خاں غالب، میر تقی میر سے متاثر ہوئے، میرا اور کبیر سے بھی۔ انھوں نے ایلئیٹ، گگول، اینٹن چکوف (انتون چیخوف) اور ٹکاساکی کو بھی پڑھا اور اپنی شاعرانہ صلاحیتوں کا اضافہ کیا۔
 بالی وڈ 
تصغیر|ندا فاضلی۔
ابتدائی دنوں میں وہ ملازمت کی تلاش میں ممبئی آئے اور دھرم یُگ (رسالہ) اور بلٹز کے لیے لکھتے رہے۔ ان کا شاعرانہ لہجہ لوگوں کو پسند آیا اور فلم بنانے والوں کی نظر ان پر پڑی ساتھ ساتھ ہندی اور اردو ادب والوں کی۔ مشاعروں میں بلائے جانے لگے۔

کئی گلوکاروں نے اور غزل گانے والوں نے ان کی غزلیں، نظمیں اور گیت گائے، جس سے ان کو شہرت ملی۔

ان کے شہرہ یافتہ غزلوں میں، " دنیا جسے کہتے ہیں جادو کا کھلونہ ہے، مل جائے تو مٹی ہے کھوجائے تو سوناہے" مشہور ہے۔

فلمی گیتوں میں "آ بھی جا" ( سُر - زندگی کا نغمہ)، تو اس طرح سے میری زندگی میں شامل ہے ( فلم - آپ تو ایسے نہ تھے) "ہوش والوں کو خبر کیا زندگی کیا چیز ہے" (فلم - سر فروش) وغیرہ بہت مشہور ہوئے ۔

 کیریر 
انھوں نے 1960ء کے دور کے شعرا پر تنقیدی مضامین لکھے لکھے، جس کا عنوان “ملاقاتیں“ تھا۔

فبالی وڈ (بالی وڈ)کے فلم ہدایتکار کمال امروہی نے ندا فاضلی سے مل کر کہا کہ فلم رضیہ سلطانہ کے لیے گیت لکھیں، جب کہ یہ گیت جاں نثار اختر کو لکھنا تھا، لیکن اسی دوران میں ان کی وفات ہو گئی تھی۔ انھوں نے اس فلم کے دو نغمے لکھے اور کافی مشہور بھی ہوئے (1983ء)۔ اس طرح انھوں نے فلمی دنیا کو اپنی طرف متوجہ کر پائے۔

ان کے مشہور فلمی نغموں میں فلم آپ تو ایسے نہ تھے، گڈیا، شامل ہیں۔
انھوں نے کئی ٹی۔ وی۔ سیرئیلس کے لیے بھی نغمے اور گیت لکھے۔ سائلاب، نیم کا پیڑ، جانے کیا بات ہوئی اور جیوتی کے لیے ٹائٹل نغمے لکھے۔

گلوکارہ کویتا سبرامنیم اور جگجیت سنگھ نے بھی غزلیں گائیں اور کئی البم بھی بنے۔

حال ہی میں انھوں نے بی۔ بی۔ سی۔ ہندی ویب سائٹ کے لیے کئی عصری معاملات اور ادب پر مضامین لکھے۔
یہ اکثر اپنی گفتگو میں مرزا اسد اللہ خان غالب کا ذکر کیا کرتے ہیں۔

 فلسفیانہ سوچ 
ندا فاضلی شاعری اور ان کے ما ورائے عوام الناس اظہاریے کے پس پردہ ان کی گہری اور کچھ حد تک ہٹ کر سوچ تھی۔ مثلًا ان کے گھر میں گنیش کی ایک مورتی تھی۔ ایک انٹرویو میں انھوں نے بتایا کہ تنہائی وہ اس مجمسمے سے ہم کلام ہوتے ہیں، لوگ اس پر تعجب کرتے مگر یہ بجائے خود ان کی سوچ اور حرکت و عمل کا محرک ہے۔

 وفات 
اردو کے مشہور شاعر ندا فاضلی کی وفات 8 فروری 2016 کو ممبئی میں دل کا دورہ پڑنے سے ہوئی۔Writer Nida Fazli Dies In Mumbai - उर्दू के मशहूर शायर निदा फाजली का मुंबई में निधन - Amar Ujalaमशहूर शायर निदा फ़ाज़ली नहीं रहे - BBC News हिंदी

 انداز اور لہجہ 
 ہم لبوں سے کہہ نہ پائے ان سے حال دل کبھی

 اور وہ سمجھے نہیں یہ خاموشی کیا چیز ہے

--- ندا فاضلی - فلم سرفروش کے لیے لکھی ایک غزل کا شعر۔

ان کی شاعری فنکاروں جیسی ہے۔ یہ جب اپنا کلام لکھتے ہیں تو ایسا لگتا ہے کہ کسی مصور کی تصویر ہے یا پھر کسی موسیقی کار کی موسیقی۔

1969ء میں انھوں نے اپنا مجموعہ کلام 1969ء میں شائع کروایا۔ ان کے کلام میں بچپن، غم انگیزی، فطری عناصر، زندگی کا فلسفہ، انسانی رشتے، گفت اور فعل میں تفریق وغیرہ موضوعات پائے جاتے ہیں۔

 مذہبی رواداری - کوشش 
تقسیم ہند سے بالکل اتفاق نہیں کرنے والے فاضلی، مذہب کے نام پر فسادات، سیاست دانوں اور فرقہ پرستوں پر جم کر تنقید کرتے ہیں۔ 1992 کے فسادات کے دوران، تحفظی وجوہات کی بنا پر انھوں نے اپنے ایک دوست کے گھر پناہ لی تھی۔
مذہبی رواداری پر کام کرنے کے لیے انھیں بہت سارے اعزازات ملے۔ انھوں نے اب تک 24 کتابیں لکھیں۔ مہاراشٹر حکومت کی جانب سے میر تقی ایوارڈ ملا۔ مختلف صوبائی حکومتوں کے ٹکسٹ بکس میں ان کی سوانح اور تخلیقات بھی ہیں۔http://www.outlookindia.com/news/article/Didnt-Compare-Amitabh-With-Kasab-Nida-Fazli/786834|title=Didn't Compare Amitabh With Kasab: Nida Fazli  

 کام کی فہرست 

 انتخاب شاعری 
 لفظوں کا پُل
 مور ناچ
 آنکھ اور خواب کے درمیان میں
 کھویا ہوا سا کچھ
 شہر میرے ساتھ چل
 زندگی کی طرف
 سب کا ہے ماہتاب
 شہر میں گاؤں(کلیات)

 انتخاب نثر 
 ملاقاتیں
 دیواروں کے بیچ
 دیواروں کے باہر
 چہرے
 دنیا میرے آگے

 ایوارڈ اور اعزازات 
 1998 – ساہتیہ اکیڈمی ایوارڈ
 2003 - سٹار سکرین ایوارڈ برائے بہترین نغمہ نگار - فلم “سُر“ کے لیے۔
 2003 - بالی وڈ مووی ایوارڈ برائے بہترین نغمہ نگار - فلم ‘سُر‘ کے گیت ‘آبھی جا‘ کے لیے۔
 2013 – پدم شری اعزاز؛ حکومت بھارت۔

 فلموگرافی 
ندا فاضلی نے ذیل کی فلموں کے لیے گیت لکھے۔
 رضیہ سلطان
 تمنا (فلم) - گھر سے مسجد ہے ۔
 سُر دی میلاڈی آف لائف۔
 اس رات کی صبح نہیں۔
 نا خدا (فلم-1981)
 آپ تو ایسے نہ تھے (فلم)
 یاترا
 سرفروش (فلم) - ہوش والوں کو خبر کیا زندگی کیا چیز ہے۔
 سُر (فلم) - آ بھی جا۔

 مزید دیکھیے 
 تسلیم فاضلی
 نشو
 Nida Fazli (on Hindi Wikipedia)
 Nida Fazli (on wikisource)

 حوالہ جات 

 بیرونی روابط 


 Nida Fazli at Kavita Kosh 
 Some film songs
 Collection of his Ghazals
 Nida Fazli's poetic journey

زمرہ:1437ھ کی وفیات
زمرہ:1938ء کی پیدائشیں
زمرہ:2016ء کی وفیات
زمرہ:8 فروری کی وفیات
زمرہ:ادب اور تعلیم کے شعبے میں پدم شری وصول کنندگان
زمرہ:اردو شعرا
زمرہ:اُردو زبان کے غنائی شعرا
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بیسویں صدی کے مرد مصنفین
زمرہ:بھارتی اردو شعرا
زمرہ:بھارتی مرد منظر نویس
زمرہ:بھارتی مسلم شخصیات
زمرہ:پدم شری وصول کنندگان
زمرہ:دہلی کی شخصیات
زمرہ:دہلی کے شعرا
زمرہ:ساہتیہ اکیڈمی اعزاز یافتگان برائے اردو ادب
زمرہ:ساہتیہ اکیڈمی ایوارڈ یافتہ شخصیات
زمرہ:کشمیری شخصیات
زمرہ:گوالیار کی شخصیات
زمرہ:ہندی زبان کے غنائی شعرا
زمرہ:کامنز زمرہ جس کا ربط ویکی ڈیٹا پر ہے
زمرہ:دہلی کے منظر نویس
زمرہ:بیسویں صدی کے بھارتی ڈراما نگار اور ڈراما نویس
زمرہ:کشمیری مصنفین
زمرہ:12 اکتوبر کی پیدائشیں
زمرہ:ممبئی میں وفات پانے والی شخصیات
زمرہ:2014ء کی وفیات